CELEX: E2017P0005
Language: mt
Date: 2017-06-12 00:00:00
Title: Talba għal Opinjoni Konsultattiva mill-Qorti tal-EFTA magħmula minn Hæstiréttur Íslands bid-data tat-12 ta’ Ġunju 2017 fil-Kawża ta’ Merck Sharp &amp; Dohme Corp. vs l-Uffiċċju tal-Privattivi Iżlandiż (Einkaleyfastofan) (Il-Kawża E-5/17)

12.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 341/5
            
         Talba għal Opinjoni Konsultattiva mill-Qorti tal-EFTA magħmula minn Hæstiréttur Íslands bid-data tat-12 ta’ Ġunju 2017 fil-Kawża ta’ Merck Sharp & Dohme Corp. vs l-Uffiċċju tal-Privattivi Iżlandiż (Einkaleyfastofan)
   (Il-Kawża E-5/17)
   (2017/C 341/06)
   Saret talba lill Qorti tal-EFTA permezz ta’ ittra bid-data tat-12 ta’ Ġunju 2017 minn Hæstiréttur Íslands (il-Qorti Suprema tal-Iżlanda), li waslet fir-Reġistru tal-Qorti fil-15 ta’ Ġunju 2017, għal Opinjoni Konsultattiva fil-Kawża ta’ Merck Sharp & Dohme Corp. v l-Uffiċċju tal-Privattivi Iżlandiż (Einkaleyfastofan) dwar il-mistoqsija li ġejja:
   Fid-dawl tal-fatt li r-Regolament (KE) Nru 1901/2006 u r-Regolament (KE) Nru 469/2009 ma ġewx inkorporati fil-Ftehim dwar iż-Żona Ekonomika Ewropea, jista’ ċertifikat ta’ protezzjoni supplimentari skont ir-Regolament (KEE) Nru 1768/92 ikun maħruġ għal prodott mediċinali jekk il-perjodu li għadda bejn id-data meta ġiet ippreżentata l-applikazzjoni għall-privattiva bażika u d-data tal-ewwel awtorizzazzjoni biex il-prodott jitqiegħed fis-suq fiż-Żona Ekonomika Ewropea jkun inqas minn ħames snin?